Aningaaserivinnut aamma taarsigassarsisitsisarfinnut ataasiakkaatut akiliisinnaassuseqarnermut ilassutip naammassineqarnissaanut aningaasaatit pillugit Kalaallit Nunaannut nalunaarut

Suliffeqarfiit aningaasarsiornermik ingerlataqartut pillugit inatsimmi, Kalaallit Nunaannut atuutilersinneqartumi kunngip peqqussutaatigut nr. 1252, 15. december 2004-meersukkut, allanngortinneqartoq peqqussutikkut nr. 1047, 1. september 2010-meersukkut, peqqussutikkut nr. 838, 14. august 2012-imeersukkut, peqqussutikkut nr. 1675, 16. december 2015-imeersukkut, peqqussutikkut nr. 1676, 16. december 2015-imeersukkut, peqqussutikkut nr. 1677, 16. december 2015-imeersukkut, peqqussutikkut nr. 1678, 16. december 2015-imeersukkut, peqqussutikkut nr. 1679, 16. december 2015-imeersukkut, peqqussutikkut nr. 1680, 16. december 2015-imeersukkut, peqqussutikkut nr. 1681, 16. december 2015-imeersukkut, peqqussutikkut nr. 1682, 16. december 2015-imeersukkut, peqqussutikkut nr. 1683, 16. december 2015-imeersukkut, peqqussutikkut nr. 1684, 16. december 2015-imeersukkut, peqqussutikkut nr. 1685, 16. december 2015-imeersukkut, peqqussutikkut nr. 1686, 16. december 2015-imeersukkut, peqqussutikkut nr. 1687, 16. december 2015-imeersukkut, peqqussutikkut nr. 1688, 16. december 2015-imeersukkut, peqqussutikkut nr. 1330, 6. december 2019-imeersukkut, peqqussutikkut nr. 1327, 6. december 2019-imeersukkut, peqqussutikkut nr. 1323, 6. december 2019-imeersukkut, peqqussutikkut nr. 1324, 6. december 2019-imeersukkut, peqqussutikkut nr. 68, 29. januar 2020-meersukkut, peqqussutikkut nr. 1096, 29. juni 2022-meersukkut aamma peqqussutikkut nr. 921, 26. juni 2023-meersukkut, § 124, imm. 8 malillugu aalajangersarneqarpoq:

*Atuuffii*

**§ 1.** Nalunaarut una ukununnga atuutissaaq:

1. Aningaaserivinnut.
2. Taarsigassarsisitsisarfinnut.
3. Ingerlatseqatigiiffissuarnut, tassani Kalaallit Nunaanni suliffeqarfik qullersatut aqutsisuusoq aningaaseriviulluni imaluunniit suliffeqarfiulluni aningaaseriviusoq piginnittoq.
4. Ingerlatseqatigiiffissuarnut, tassani Kalaallit Nunaanni suliffeqarfik qullersatut aqutsisuusoq taarsigassarsisitsisarfiulluni imaluunniit suliffeqarfiulluni taarsigassarsisitsisarfiusoq piginnittoq.

*Aningaasaatit pitsaassusaat aamma katitigaanerat*

**§ 2.** Aningaasaatit, suliffeqarfiit aningaasarsiornermik ingerlataqartut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 124, imm. 3-mi taaneqartumut, ataasiakkaatut akiliisinnaassuseqarnermut ilassummut, matussusiinissamut atorneqartut, minnerpaamik qitiusumik aningaasaativiit 56,25 procenterissavaat. Aningaasaatit minnerpaamik 75 procentii qitiusumik aningaasaataassapput. Sinneruttut 25 procentit qitiusumik aningaasaativiusinnaapput, qitiusumik aningaasaataasinnaapput hybridit imaluunniit aningaasaataasinnaapput ilassutaasut.

*Imm. 2*. Finanstilsynetip suliffeqarfik inassinnaavaa qitiusumik aningaasaativinniit imaluunniit qitiusumik aningaasaatiniit imm 1-imi taaneqartuniit qaffasinnerusumik atuinissaanik, suliffeqarfimmut pissutsit aalajangersimasut mianeralugit.

*Atuutilersitsineq*

**§ 3.** Nalunaarut atuutilissaaq ulloq 1. februar 2024.

*Erhvervsministeria, ulloq XX 2024*

*xxx*

/xxx